Red Carpet – kotimaisen elokuvan festivaali
Red Carpet – kotimaisen elokuvan festivaali on Antti Luusuaniemen perustama elokuvafestivaali.
Se järjestetiin ensimmäistä kertaa Hyvinkään keskustassa 31.8.–3.9.2017. Ohjelma koostuu kattauksesta lähivuosien parhaimpia ja palkituimpia elokuvia, festivaaliklubien konsertteja sekä keskusteluohjelmaa. Vuonna 2018 Red Carpet järjestetään 30.8.–2.9.2018.
Vuoden 2018 Red Carpet -elokuvafestivaalin ohjelmistoa julkaistaan pitkin kesää. Ohjelmisto koostuu vuoden 2017 ja 2018 parhaista kotimaisista elokuvista. Mukana on 19 pitkää elokuvaa, 11 dokumenttia, 6 koko perheen elokuvaa sekä vasta myöhemmin valtakunnallisen ensi-iltansa saavaa 3 juhlaennakkoelokuvaa. Juhlaennakkonäytöksinä festivaaleilla nähdään Timo Koivusalon "Olavi Virta", Markku Pölösen "Oma maa" ja Tuukka Temosen "Valmentaja".
Muita festivaalilla esitettäviä pitkiä fiktiota ovat muun muassa "Ikitie, Armomurhaaja, Hevi Reissu, Kääntöpiste, Kaikki oikein, 95, Borg/McEnroe, Ilosia aikoja, Mielensäpahoittaja, Kyrsyä – Tuftland, Joulumaa, Rendel, Punasii päin, The Guardian Angel – Suojelusenkeli, Viulisti, Yösyöttö, Suomen hauskin mies, Varasto 2, Veljeni vartija" ja "Tuntematon sotilas."
Dokumentteina festivaalilla on mukana "Avanto-Erkki, Paha poliisi, He jäivät, Tammisunnuntai 1918, Yrittäjä, Tokasikajuttu, Lauluja utopiasta" ja "Maailman viimeinen kirjakauppa, Nokia Mobile – Matkapuhelimen tarina, Pohjolan enkeli" ja "Toveri, missä olet nyt?".
Kokoperheen elokuvista päästään näkemään "Supermarsu, Puluboin ja Ponin leffa, Heinähattu, Vilttitossu ja Rubensin veljekset" sekä koko "Onneli ja Anneli" -tuotanto.
Red Carpetissa on tänäkin vuonna festivaalikonsertteja. Apocalyptica esiintyy festivaalin avajaiskonsertissa. Viikonlopun konserteissa Hyvinkään Villatehtaalla esiintyvät Reino Nordin, Kaija Koo, Samuli Edelmann ja Orkestra Suora Lähetys solisteinaan Oona Airola ja Pikku G, Marzi Nyman & Red Carpet All Stars solisteinaan Pete Parkkonen, Michael Monroe, Aarne Pelkonen, Janna ja Yona, Jean S. ja Sami Hedbergistä, Niko Kivelästä, Mika Eirtovaarasta ja Jacke Björklundista koostuva The Comedians. DJ:nä ovat mukana Riku Nieminen sekä Paola Suhonen.
Vuoden 2018 elokuvatunnustukset jaetaan Red Carpet Gaalassa. Tunnustukset myöntää jury, johon kuuluu ohjaaja Hanna Maylett, näyttelijä Laura Birn, näyttelijä Outi Mäenpää, elokuva- ja televisiokäsikirjoittaja ja dramaturgi Pekko Pesonen ja tuottaja Jussi Rantamäki.
Red Carpetiin kuuluu myös Red Carpet Actors Studioita, Red Carpet Golf, ammattilaispäivä Red Carpet Pro ja nuorille suunnattu lyhytelokuvatyöpaja sekä perhepäivä. Red Carpet Pro:ssa asiantuntijavieraina ovat unkarilainen ohjaaja , unkarilainen näyttelijä , tanskalainen Lene Seested, ruotsalainen Tusse Lande sekä suomalaiset Laura Munsterhjelm, Paola Suhonen, Jukka Kurttila, Markus Selin, Alf Rehn, Risto Kuulasmaa.
Elokuvafestivaalin ohjelmisto koostui lähivuosien hiteistä sekä uutuuksista. Red Carpetissa nähtiin 17 pitkää elokuvaa, 4 dokumenttia sekä 5 lyhytelokuvaa.
Ohjelmistossa nähtiin Aki Kaurismäen uutuus "Toivon tuolla puolen", kuten myös Cannesissa palkitut "Hymyilevä mies (eng. The Smiling man)" sekä lyhytelokuva "Katto". Populaarimmassa ohjelmistossa nähtiin esimerkiksi elokuvat "Pahat pojat, Kuudes kerta, Tom of Finland" ja "Tyttö nimeltä Varpu (eng. Little Wing)".
Red Carpetin juhlaennakkoelokuvina esitettiin filmit "Yösyöttö" sekä "Kaiken se kestää". "Yösyöttö" perustuu Eve Hietaniemen suosittuun romaaniin, jossa mies jää yllättäen kaksin vastasyntyneen vauvansa kanssa. Visa Koiso-Kanttilan ohjaama "Kaiken se kestää" kertoo sukupolvien kohtaamisista, vapaasta rakkaudesta ja joskus liikaakin kestävistä avioliitoista 70-luvun Oulussa.
Dokumentteina esitettiin luontodokumentti "Järven tarina", Selma Vilhusen "Hobbyhorse Revolution, Hyvä postimies", sekä musiikkidokumentti "Favela Funk Finlandia".
Lyhytelokuvien sarjassa esitetään elokuvat "Katto", "Hiljainen viikko", "Saatanan kanit" () sekä Jani Leinosen uutuus "Bring out the Tiger." Lisäksi ohjelmistossa oli Riku Tahkon rallilyhäri "100 lasissa".
Festivaalin perhepäivässä sunnuntaina esitetään elokuvia koko perheelle. Sunnuntain ohjelmistossa nähdään "Onneli, Anneli ja Salaperäinen muukalainen, Kanelia kainaloon, Tatu ja Patu!" sekä "Risto Räppääjä ja yöhaukka".
Red Carpetin viikonlopun konserteissa Hyvinkään Villatehtaalla solisteja säesti kitaristi Marzi Nymanin kokoama Red Carpet All Stars. Konsertissa esiintyivät Olavi Uusivirta, Reino Nordin, Paleface, Gracias, Samuli Edelmann, Orkestra Suora Lähetys, Maria Ylipää, baritoni Aarne Pelkonen, Mikko Leppilampi, Antti Reini, Dimitri Keiski sekä Melrose.
Vuoden 2017 Red Carpet elokuvatunnustukset jaettiin 2. syyskuuta.
Vuoden Elokuvateko: Jussi Rantamäki ja elokuvayhtiö Aamu
Kannustuspalkinto: Elokuvaohjaaja Hannaleena Hauru
Elämäntyötunnustus: Actors in Scandinavia -toimiston perustaja ja vetäjä Laura Munsterhjelm
Red Carpet -tunnustus: Jukka Almén, Atte Laurila ja Hannele Pellinen, elokuvateatteri Riviera
Hyvinkää 100 -tunnustus: Käsikirjoittaja Melli Maikkula
Ilon tuoja 2017: Kimmo Kaamanen
Vuoden 2018 Red Carpet järjestetään Hyvinkään keskustassa. Festivaalialueeseen kuuluu Festivaalitori (Kauppakeskus Willan tori), elokuvateatterit Julia, Kinoma ja BioRex Sveitsi. Festivaalikonsertit sekä perhepäivä järjestetään Wanhan Villatehtaan sisäpihalla.
Red Carpet järjestettiin vuonna 2017 Hyvinkään keskustassa. Festivaalialue rakentui kahden kaurismäkeläisen elokuvateatterin Julian ja Kinoman rajaamalle Hämeenkadulle, jolla oli kaikille avoin festivaalikatu. Viikonlopun festivaaliklubit järjestettiin näiden naapuriin Wanhan Villatehtaan sisäpihalle.
Yhteistyössä elokuvafestivaali "Red Carpet"in kanssa tehty elokuvateemainen turnaus Casino Helsinkissä. Bountypelaajina muun muassa Luusuaniemen Antti ja muita suomen eturivin näyttelijöitä. Turnaus televisioitiin VeikkausTV:ssä.